
לכב'
ועדת המכרזים

הנדון: מיזם משותף עם  החממה האקולוגית בעין שמר 


נושא ההתקשרות והצורך בה:
משרד המדע והטכנולוגיה (להלן – המשרד) שותף למאמץ לחשוף פיתוחים ומחקרים לקהל הרחב בישראל. במסגרת התוכנית "אני ואצה נשנה את העולם" המשרד פנה לעמותת החממה האקולוגית בעין שמר המפעילה תכניות לימוד וחקר בנושאי מדע לתלמידי בתי ספר וחוגי העשרה.
השירות המבוקש: 
הנחייה והדרכה של תלמידי בתי ספר תיכוניים ויסודיים בתחום החקר המדעי, בנושאי גידול אצות, טיפול במים, ביו-מימיקרי. הדרכה של חוגים מדעיים לילדים ולנוער במסגרת הבלתי פורמאלית.  חשיפה לחדשנות מדעית בתחומי הפעילות לקהלים רחבים הכוללים מבקרים מהארץ ומחו"ל, סדנאות למורים וצוותי הוראה.

במכתב המצורף מטעם החממה האקולוגית בעין שמר (ע"ר) ,  מובא כי ברצונה לקיים עם המשרד את המיזם המשותף המוצע, במסגרתו ימומנו עלויות החומרים, הרחבה ושדרוג מעבדת המדעים והפעילויות בסכום כולל של 118,500 ₪ (61,000 מצד החממה ו- 57,500 ש"ח ממשרד המדע). המכתב כולל את פירוט העלות לביצוע המיזם תוך ציון המקורות העצמיים של החממה-  ההצהרה בחתימת מורשי החתימה של הגוף ומאומתת על ידי עורך דין. 


מאפייני מיזם משותף:
1) המחויבות לביצוע הפעילות – אין מדובר בפעילות אשר המדינה מחויבת לביצועה לפי דין, אולם מדובר בפעילות אשר מגשימה את מטרות המשרד לפיתוח פעילות בחינוך הבלתי פורמלית בפריפריה הגיאוגרפית והחברתית בישראל, והמשרד מעוניין מאוד בביצועה. 
2) היוזמה לביצוע הפעילות – כאמור, מדובר בפעילות אשר תהווה פיילוט, היוזמה לביצוע הפעילות הינה משותפת של המשרד ושל החממה האקולוגית, כאשר החממה  הינה הגוף אשר ביצע פעילות מסוג זה בעבר. מדובר בפרויקט ייחודי ומעניין, אשר גובש והוצע בשיתוף של המשרד והחממה. המשרד שותף בהיגוי התוכנית ובניהול ופיקוח אחר התוכנית. 
3) מידת המעורבות בעת ביצוע הפעילות – 
1. ההיקף הכספי של ההתקשרות:
ההיקף התקציבי מצד המשרד הינו 57,500₪.
ההיקף התקציבי של סך כל הפעילות עומד על 125,463 ₪, כאשר החממה  תממן 67,963 ₪  ומשרד המדע, כאמור, יממנו 57,500 ₪.

2. התקנה התקציבית לביצוע ההתקשרות:
תכנית פרחי מדע  19-40-01-01

3. תקופת ההתקשרות המבוקשת:
2/2/2014 – 31/12/2014. עם אופציה להארכה לשנה נוספת.

4. ההליך המבוקש לביצוע ההתקשרות:
פטור ממכרז – תקנה 3(30) לתקנות חובת המכרזים, תשנ"ג-1993 – התקשרות לביצוע מיזם משותף.

מכיוון שמדובר בהתקשרות שהיקפה עד 150,000 ₪, אין צורך באישור ועדת הפטור המשרדית.

5. התקשרויות קודמות עם הספק:
לא היו עד כה התקשרויות עם גוף זה.



בברכה,
מרים כהן
אגף מדע וקהילה 

